YRITYS - Huomiota herättävät ulkomainospaikat
Perustimme Dipointin vuonna 2014 Läpimurto Oy:n tuotekehitysprojektina.
Toimintamme lanseerattiin virallisesti vuonna 2016 palvelukonseptina, joka
operoi huomiota herättäviä ulkomainospaikkoja, opastaa ja luo tunnelmia
​kaupunkilaisten ahkerasti käyttämissä ympäristöissä.
Digital & Intelligent Point for…
Dipointin nimi tulee englannin kielisistä sanoista digital & intelligent point. Meille nimi tarkoittaa digitaalista ja älykästä pistettä informoida, opastaa, mainostaa ja luoda tunnelmaa - point for information, guidance, advertising and moods. Digitaalisia ja älykkäitä pisteitämme on sijoitettu ja sijoitetaan sinne missä ihmiset liikkuvat kodin ulkopuolella mennessään töihin, harrastamaan tai viettämään vapaa-aikaa.
Digitaalisen pisteistämme tekee käyttämämme nykyaikainen tekniikka, kuten ulkonäytöt, infonäytöt, kosketusnäytöt, videoseinät, led-screenit ja etähallittavat järjestelmät. Älykkään pisteestä tekee dynaaminen ja ajankohtainen sisältö, jota moderoimme, tuotamme sekä julkaisemme esitettäväksi edellä mainituilla tekniikoilla. Sisältöjä kohdennetaan ja ajastetaan niin, että ne puhuttelevat oikeassa paikassa oikeaan aikaan.
Ulkomainospaikat mainostajien ja kaupunkilaisten palveluksessa
Ihmiset viettävät entistä enemmän aikaa kodin ulkopuolella. Erityisesti erilaiset ostoskeskukset, kauppakeskukset ja kaupunkikeskukset houkuttelevat viettämään vapaa-aikaa. Kaupungeista ja niiden keskuksista on tulossa myös teknologian kehityksen ansiosta entistä älykkäämpiä ja kaupunkilaisia paremmin palvelevia. Juuri näille sijainneille sijoitetaan Dipointin pisteitä.
Visio laadukkaasta sisällöstä
Kaupunkilaiset osallistuvat aktiivisesti tilojen kehittämiseen ja lähialueen ympäristö koetaan entistä enemmän oman olohuoneen jatkeena. Visiomme on esittää sisältöä, joka informoi, luo tunnelmaa, saa ajattelemaan ja parhaassa tapauksessa koskettaa paikallisesti. Tämä tarkoittaa sisältöjä, jotka ovat muutakin kuin mainontaa, kuten esimerkiksi abstraktia grafiikkaa, videota paikallisesta tapahtumasta, taidetta, kulttuuria, uutisjuttuja ja hyväntekeväisyyttä. Parhaassa tapauksessa kaupunkilainen pysähtyy ihastelemaan taiteilijan tekemää teosta suurelta näytöltä, jonka jälkeen hän näkee näytöllä mainoksen.
The art of ten seconds
Tutkimuksien mukaan kaupunkilaiset toivovat näkevänsä mainoksia, jotka esittelevät kiinnostavasti uusia tuotteita sekä brändejä. Myös hyviä ajankohtaisia tarjouksia arvostetaan. Lisäksi ihmiset kaipaavat viihteellisyyttä, elämyksellisyyttä ja paikallisesti koskettavaa tietoa. Mainoksella on enintään 10 sekuntia aikaa tehdä vaikutus.
Meidän mielestä kaupunkilaisten antama palaute tarkoittaa sitä, että ihmiset huomaavat näytöt ja ne toimivat tehokkaasti mainostamisessa.
Oivaltaen hyödynnettynä ja älykkäästi sovellettuna, näytöt mahdollistavat viihdyttävien tunnelmien ja jopa koskettavien hetkien luomisen. Meidän pointti on yhdistää nämä mahdollisuudet ja hyödyntää niitä tehokkaasti.
Missiomme on tarjota kaupunkilaisille opastava ja inspiroiva ulkomainoskanava, joka luo myös tunnelmaa sekä tiedottaa paikallisesti kiinnostavista asioista.
Arvomme on toteuttaa palvelumme suurella sydämellä ja yhteiskuntavastuullisesti. Tämä tarkoittaa meille, että esitämme sellaista sisältöä, joka on hyödyllistä, motivoi, rakentaa yhteisöllisyyttä ja luo positiivista tunnelmaa. Tästä hyötyvät kaupunkilaiset, pisteissä mainostavat yritykset ja kohteet jonne pisteemme on sijoitettu. Tämä johtaa myös elävämpään kaupunkiin. Kun voimme tarjota veloituksetta näkyvyyttä myös paikallisille yhdistyksille ja hyväntekeväisyydelle mielestämme voittavat kaikki - aidosti.
DiPOINT® on Euroopassa rekisteröity tuotemerkki ja se on osa Suomalaista perheyritystä Läpimurto Oy:tä.
Kerromme mielellämme lisää kaupunkilaisia, mainostajia, ostoskeskuksia ja kauppakeskuksia palvelevasta palvelustamme, jossa pääasiassa on laadukas ja kiinnostava visuaalinen sisältö tuottavien mainoksien välissä.